John Smith's (stadion)
John Smith's je nogometni stadion koji se nalazi u Huddersfieldu, Engleska. Na njemu domaće utakmice igraju nogometni klub Huddersfield Town i ragbi klub Huddersfield Giants. Kapacitet stadiona je 24.500 sjedećih mjesta. Prethodno je bio poznat pod nazivima Alfred McAlpine, odnosno Galpharm. Stadion je otvoren 1994. godine. Prva nogometna utakmica na ovom stadionu je odigrana u augustu 1994. godine između Huddersfield Towna i Wycombe Wanderersa. Stadion je u nekoliko navrata bio domaćin ragbi takmičenjima. Na stadionu je održano nekoliko muzičkih koncerata. Između ostalih nastupali su: Bryan Adams, Bon Jovi, Eagles i Elton John. Stadion je u vlasništvu općine Kirklees, Huddersfield Towna i Huddersfield Giants u omjeru 40:40:20. John Smith's je 38. najveći stadion u Engleskoj.